**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas Svētā Jēkaba Romas katoļu baznīcas katedrāles (turpmāk – Sv. Jēkaba katedrāle) ar ēku kompleksu ir valsts nozīmes arhitektūras piemineklis, valsts aizsardzības Nr.6547. Kopš 2017.gada Sv. Jēkaba katedrālē notiek restaurācijas darbi, un konkrēti, 2017.gadā uzsākta fasāžu atjaunošana, 2018.gadā turpināta jomu jumtu un cokola restaurācija, arheoloģiskā izpēte. Kopējais valsts budžeta finansējums šiem darbiem bija 1 865 401 *euro*, pašvaldības finansējums 600 000 *euro*. 2019.gadā darbu turpināšana paredz veikt torņa jumta konstrukciju un seguma atjaunošanu. Sv. Jēkaba katedrāles torņa skārda segums un konstrukcijas ir avārijas stāvoklī. 2016.gadā par valsts budžeta finansējumu kultūras pieminekļu izpētei glābšanai un restaurācijai veikta avārijas stāvokļa novēršana, tomēr bojājumi ir ievērojami un turpina attīstīties – skārda plākšņu latojumi deformēti, skārds zaudējis fizikālās īpašības, izveidojušās plaisas, kā rezultātā rada apdraudējumu par atdalīšanos no torņa. Torņa iekšpusē esošās konstrukcijas ir ne tikai nolietojušās, bet arī trupes un kaitēkļu bojātas, kā rezultātā nenodrošina nepieciešamo slodzes noturību. Sv. Jēkaba katedrāles restaurācijai SIA „AIG” ir izstrādājusi projektu, kas III kārtā iekļauj torņa koka konstrukciju remontu, skārda restaurāciju un nomaiņu (Būvuzņēmuma Restaurators 2019.gada 1.augusta Lokālā tāme Nr.1.1).Sv. Jēkaba katedrāle ir izcils romānikas – gotikas laika arhitektūras piemineklis, būtiska UNESCO Pasaules kultūras mantojuma sarakstā iekļautā Rīgas vēsturiskā centra arhitektoniska dominante un nozīmīgs tūrisma objekts. Sv. Jēkaba katedrāles apmeklējums iekļauts programmā nozīmīgu garīgo un laicīgo amatpersonu vizīšu laikā. Sv. Jēkaba katedrāle pirmo reizi minēta 1226.gadā, tā atradusies ārpus pilsētas mūriem. Sv. Jēkaba katedrāles vecākā daļa ir taisnstūra formas altāra piebūve, kas segta ar krusta velvēm un atspoguļo agrīnās gotikas celtniecības principus. Pirmatnējo halles tipa draudzes telpu ar aptuveni vienāda platuma jomiem, domājams, 13.gs. vidū – 14.gs. sākumā pārbūvēja par baziliku. Sv. Jēkaba katedrāles tornis saglabājis gotisku smailes formu. Torņa smailes tagadējais veidols radies 1756.gadā, tās pakājē novietots pulkstenis, bet augstāk esošajā izbūvē pie konsoles kādreiz atradies trauksmes zvans. Vērtīgākie Sv. Jēkaba katedrāles iekārtas priekšmeti ir kancele, ērģeles, ērģeļu prospekts, kapa plāksnes. Sv. Jēkaba katedrāle ir viens no ievērojamākajiem un senākajiem viduslaiku pieminekļiem Latvijā, kura vizuālā tēla kvalitāte ir svarīga arī no kultūrpolitikas viedokļa, kā arī objekta tehniskā stāvokļa dēļ nedrīkst pieļaut apdraudējumu apkārtējai videi un cilvēkiem.Kultūras ministrija un Nacionālā kultūras mantojuma pārvalde izvērtēja iespējas segt Sv. Jēkaba katedrāles torņa seguma un konstrukciju restaurācijas darbus 2019.gadā apstiprinātā budžeta ietvaros un secināja, ka Kultūras ministrijai nav brīvu līdzekļu avārijas darbu segšanai, kā arī nav iespēju atrast nepieciešamo finansējumu citās budžeta programmās.Ņemot vērā minēto, no valsts budžeta programmas „Līdzekļi neparedzētiem gadījumiem”, papildus nepieciešams finansējums 300 000 *euro* apmērā, lai nodrošinātu Sv. Jēkaba katedrāles torņa avārijas stāvokļa novēršanu un objekta saglabāšanu. Finansējums tiks izlietots līdz 2019. gada beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā kultūras mantojuma pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. ga­dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. ga­dam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 300 000 | 0 | 0 | 0 | 0 | 0 |
| 2.1. valsts pamatbudžets | 0 | 300 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -300 000 | 0 | 0 | 0 | 0 | 0 |
| 3.1. valsts pamatbudžets | 0 | -300 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 300 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sv. Jēkaba katedrāles torņa restaurācijas darbu tāme un darbu grafiks ir pievienoti Projekta finansiālajā pamatojumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Nacionālā kultūras mantojuma pārvalde, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dumpe 67330257

Aelita.Dumpe@km.gov.lv